Júlíus Jónasson skoraði fimm mörk gegn Ungverjum á HM 1995 . Á þessari mynd , sem birtist í DV , hefur hann sig til flugs og lætur vaða á ungverska markið.skjáskot af timarit.is Íslendingar héldu HM 1995 og ætluðu sér stóra hluti á heimavelli . Og byrjunin lofaði góðu . Ísland vann örugga sigra á Bandaríkjunum í Túnis í fyrstu tveimur leikjum sínum á HM og mætti svo Ungverjalandi í þeim þriðja . Ungverjar skoruðu fyrstu tvö mörk leiksins en það var í eina skiptið sem þeir voru með forystuna . Íslendingar unnu sig jafnt og þétt inn í leikinn og leiddu með tveimur mörkum í hálfleik , 11 - 9 . Ísland var áfram með frumkvæðið í seinni hálfleik en Ungverjaland minnkaði muninn í 21 - 20 þegar lítið var eftir . Þá tók Valdimar Grímsson til sinna ráða og kláraði leikinn . Hann var markahæstur Íslendinga með níu mörk . Ísland vann á endanum þriggja marka sigur , 23 - 20 , en þetta var í fyrsta sinn sem Ísland vann fyrstu þrjá leiki sína á HM . Svo fór allt í steik , Ísland tapaði fjórum síðustu leikjum sínum á HM og endaði í 14. sæti sem þóttu mikil vonbrigði . Eftir HM 1995 hætti Þorbergur Aðalsteinsson sem landsliðsþjálfari og við starfi hans tók Þorbjörn Jensson . Mörk Íslands : Valdimar Grímsson 9/5 , Júlíus Jónasson 5 , Geir Sveinsson 4 , Sigurður Sveinsson 3 , Dagur Sigurðsson 1 , Jón Kristjánsson 1 . Ísland 32 - 26 Ungverjaland , HM 2011 Ísland byrjaði HM 2011 á því að vinna sex marka sigur á Ungverjalandi.vísir / epa Ísland hefur aldrei farið jafn vel af stað á stórmóti og á HM 2011 . Ísland vann alla fimm leiki sína í B-riðli með samtals 38 mörkum og leit hrikalega vel út . Í fyrsta leiknum á HM 2011 sigraði Ísland Ungverjaland með sex marka mun , 32 - 26 . Staðan í hálfleik var 14 - 11 , Íslendingum í vil . Aron Pálmarsson fór mikinn í seinni hálfleik og skoraði þá sjö af átta mörkum sínum . Alexander Petersson skoraði fimm mörk og var stórgóður í vörninni . „ Vörnin var frábær hjá okkur í þessum leik og ég var sáttur við hana eiginlega allan tímann , “ sagði landsliðsþjálfarinn Guðmundur Guðmundsson við Fréttablaðið eftir leikinn . Eftir frábæra byrjun á mótinu fór loftið úr íslensku blöðrunni og Íslendingar töpuðu síðustu fjórum leikjum sínum á mótinu . Niðurstaðan var samt 6. sæti sem er næstbesti árangur Íslands á HM .